Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko interpelazioa, osasun-azpiegituretako inbertsioen arloko politikei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko martxoaren 8an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako interpelazio hau aurkezten dio Gobernuari, Nafarroako Gobernuak osasun-azpiegituren arloko inbertsioetan legegintzaldi honetarako daukan planari buruzkoa, Osoko Bilkuran eztabaidatzeko.

Osasunaren arloko inbertsioak funtsezkoak dira osasun-laguntza kalitatezkoa, eskuragarria eta gizalegezkoa izan dadin eta pazientearen segurtasuna berma dadin. Nafarroako Gobernuak osasunaren arloko inbertsioetan darabilen politika ezagutu nahi dugu.

Iruñean, 2021eko martxoaren 4an

Foru parlamentaria: Cristina Ibarrola Guillén